NORAKSTS

|  |  |
| --- | --- |
| 27.05.2021. | Nr.7/16 |

**zemes starpgabala RŪPNIECĪBAS ielā 71A, Jelgavā,**

**atsavināšana**

(ziņo: I.Škutāne)

Saņemts SIA “Fortum Latvia” (reģ.Nr.40103854352, juridiskā adrese: Rūpniecības iela 73A, Jelgava, LV-3008) 2021.gada 7.aprīļa iesniegums, kurā lūdz atsavināt Jelgavas pilsētas pašvaldībai piederošo zemes vienību Rūpniecības ielā 71A, Jelgavā, kas piegul tai piederošajam nekustamajam īpašumam Rūpniecības ielā 73A, Jelgavā.

SIA “Fortum Latvia” piederošais nekustamais īpašums ar kadastra Nr. [09000070385](https://www.kadastrs.lv/properties/search?cad_num=09000070175&login_latvija_lv=False) Rūpniecības ielā 73A, Jelgavā, ierakstīts Jelgavas pilsētas zemesgrāmatas nodalījumā Nr.5928.

Saskaņā ar Jelgavas pilsētas domes 2021.gada 29.aprīļa lēmumu Nr.5/10 “Starpgabala statusa noteikšana zemes vienībām”, zemes vienībai ar kadastra apzīmējumu 09000070395 Rūpniecības ielā 71A, Jelgavā, ir noteikts zemes starpgabala statuss.

Zemes starpgabals 2978 m2 platībā ar kadastra apzīmējumu 09000070395 Rūpniecības ielā 71A, Jelgavā (turpmāk-Starpgabals) ir ierakstīts Jelgavas pilsētas zemesgrāmatas nodalījumā Nr.100000467670 ar kadastra Nr. 09000070395 uz Jelgavas pilsētas pašvaldības vārda. Uz Starpgabala atrodas inženierbūves ar kadastra apzīmējumiem 09000070395001, 09000070395002 un 09000070395003, kuras ir izbūvējusi SIA “Fortum Latvia”.

Starpgabals piegul nekustamajiem īpašumiem Jelgavā, Rūpniecības ielā 67, Rūpniecības ielā 69, Rūpniecības ielā 71, Rūpniecības ielā 73A un ielai “Rūpniecības iela”.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Atsavināšanas likuma 44.panta astotās daļas 1.punktā noteikts, ka zemes starpgabalu, kurš ir nepieciešams, lai nodrošinātu pieslēgumu koplietošanas ielai (ceļam), drīkst atsavināt tam zemes īpašniekam, kura zemei piegul attiecīgais zemes starpgabals.

Starpgabals nav izmantojams patstāvīgi funkcionējošas apbūves veidošanai un ir pievienojams blakus esošajam nekustamajam īpašumam ar kadastra Nr.[09000070385](https://www.kadastrs.lv/properties/search?cad_num=09000070175&login_latvija_lv=False) Rūpniecības ielā 73A, Jelgavā, lai nodrošinātu tam pieslēgumu koplietošanas ielai (ceļam).

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2021.gada 22.aprīlī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Starpgabalu un noteica tā tirgus vērtību 29800 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība ir noteikta 19280 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2021.gada 10.maijā Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 30000 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 1.punktu, 8.pantu, 36.panta trešo daļu, 37.panta pirmās daļas 4.punktu, 44.panta astotās daļas 1.punktu, Jelgavas pilsētas pašvaldības īpašuma atsavināšanas komisijas 2021.gada 10.maija lēmumu Nr.4/4 “Zemes starpgabala Rūpniecības ielā 71A, Jelgavā, atsavināšana” un SIA “Fortum Latvia” 2021.gada 7.aprīļa iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Rūpniecības ielā 71A, Jelgavā (kadastra numurs/apzīmējums 09000070395, platība 2978 m2), pārdodot to piegulošā nekustamā īpašuma ar kadastra Nr. [09000070385](https://www.kadastrs.lv/properties/search?cad_num=09000070175&login_latvija_lv=False) Rūpniecības ielā 73A, Jelgavā, īpašniecei SIA “Fortum Latvia” (reģ.Nr.40103854352, juridiskā adrese: Rūpniecības iela 73A, Jelgava, LV-3008) par nosacīto cenu 30000 *euro* (trīsdesmit tūkstoši *euro*), nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 27.maijā